CELEX: 22005D0008
Language: da
Date: 2005-02-08 00:00:00
Title: Afgørelse truffet af Det Blandede EØS-udvalg nr. 8/2005 den 8. februar 2005 om ændring af bilag II (tekniske forskrifter, standarder, prøvning og certificering) til EØS-aftalen

23.6.2005   
            
            
               DA
            
            
               Den Europæiske Unions Tidende
            
            
               L 161/17
            
         AFGØRELSE TRUFFET AF DET BLANDEDE EØS-UDVALG
   Nr. 8/2005
   den 8. februar 2005
   om ændring af bilag II (tekniske forskrifter, standarder, prøvning og certificering) til EØS-aftalen
   DET BLANDEDE EØS-UDVALG HAR -
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt 'aftalen', særlig artikel 98, og
   ud fra følgende betragtninger:
   
               (1)
            
            
               Bilag II til aftalen blev ændret ved aftalen om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde, som blev undertegnet den 14. oktober 2003 i Luxembourg (1).
            
         
               (2)
            
            
               Europa-Parlamentets og Rådets forordning (EF) nr. 2003/2003 af 13. oktober 2003 om gødninger (2) bør indarbejdes i aftalen.
            
         
               (3)
            
            
               Rådets direktiv 76/116/EØF (3), Kommissionens direktiv 77/535/EØF (4), Rådets direktiv 80/876/EØF (5) og Kommissionens direktiv 87/94/EØF (6) ophæves ved forordning (EF) nr. 2003/2003.
            
         
               (4)
            
            
               De resterende EF-retsakter, der er omhandlet i kapitel XIV (gødning) i bilag II til aftalen (Rådets direktiv 89/284/EØF, Kommissionens direktiv 89/519/EØF og Rådets direktiv 89/530/EØF) er blevet uden relevans.
            
         
               (5)
            
            
               Hele kapitel XIV (gødning) i bilag II til aftalen bør derfor erstattes med en henvisning til forordning (EF) nr. 2003/2003 -
            
         TRUFFET FØLGENDE AFGØRELSE:
   Artikel 1
   Kapitel XIV (gødning) i bilag II til aftalen affattes således:
   
      
                  »1.
               
               
                  
                     32003 R 2003: Europa-Parlamentets og Rådets forordning (EF) nr. 2003/2000 af 13. oktober 2003 om gødning (EFT L 304 af 22.11.2003, s. 1).
               
            Afgørelsens bestemmelser gælder i forbindelse med aftalen med følgende tilpasninger:
                  a)
               
               
                  Det står EFTA-staterne frit for at begrænse adgangen til deres markeder i overensstemmelse med krav i eksisterende lovgivning på datoen for ikrafttrædelsen af denne aftale, for så vidt angår cadmium i gødninger. De kontraherende parter tager i fællesskab situationen op til fornyet overvejelse i 2009.
               
            
                  b)
               
               
                  I bilag I, A.2 indsættes følgende i parentes i nr. 1, kolonne 6, tredje afsnit:
                  »Island, Liechtenstein, Norge«.
               
            
                  c)
               
               
                  I bilag I, B1.1, B.2.1 og B.4 indsættes følgende i parentes efter (6b) i kolonne 5, stk. 3, andet afsnit, første led:
                  »Island, Liechtenstein, Norge«.«
               
            
   Artikel 2
   Den islandske og norske udgave af forordning (EF) nr. 2003/2003, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 9. februar 2005, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (7).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. februar 2005.
      
         
            På vegne af Det Blandede EØS-udvalg
         
         
            Formand
         
         Richard WRIGHT
      
   
   
      (1)  EUT L 130 af 29.4.2004, s. 3.
   
      (2)  EFT L 304 af 21.11.2003, s. 1.
   
      (3)  EFT L 24 af 20.1.1976, s. 21.
   
      (4)  EFT L 213 af 22.8.1977, s. 1.
   
      (5)  EFT L 250 af 23.9.1980, s. 7.
   
      (6)  EFT L 63 af 9.3.1988, s. 16.
   
      (7)  Ingen forfatningsmæssige krav angivet.